input: VYKONÁVACIE NARIADENIE KOMISIE (EÚ) č. 1204/2012
  zo 14. decembra 2012,
  ktorým sa schvaľujú zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Castelmagno (CHOP)]
  EURÓPSKA KOMISIA,
  so zreteľom na Zmluvu o fungovaní Európskej únie,
  so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 ods. 2,
  keďže:
  (1)
  V súlade s článkom 6 ods. 2 nariadenia (ES) č. 510/2006 a podľa článku 17 ods. 2 uvedeného nariadenia, bola žiadosť Talianska o schválenie zmien a doplnení špecifikácie chráneného označenia „Castelmagno“ uverejnená v Úradnom vestníku Európskej únie (2).
  (2)
  Komisii bola v súlade s článkom 7 ods. 3 písm. a) nariadenia (ES) č. 510/2006 oznámená odôvodnená námietka predložená Luxemburskom.
  (3)
  Listom z 23. septembra 2010 Komisia vyzvala zainteresované strany, aby pristúpili k príslušným vzájomným konzultáciám. V lehote šiestich mesiacov nedošlo medzi stranami k žiadnej dohode. Luxembursko však stiahlo svoju námietku listom z 2. augusta 2012,
  PRIJALA TOTO NARIADENIE:
  Článok 1
  Zmeny a doplnenia špecifikácie uverejnené v Úradnom vestníku Európskej únie24. decembra 2009 týkajúce sa názvu v prílohe k tomuto nariadeniu sa schvaľujú.
  Článok 2
  Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
  Toto nariadenie je záväzné v celom rozsahu a priamo uplatniteľné vo všetkých členských štátoch.
  V Bruseli 14. decembra 2012